Document ID: 31996R0569

Komisjoni määrus (EÜ) nr 569/96,
29. märts 1996,
millega muudetakse määrusi (EMÜ) nr 1362/87 ja (EMÜ) nr 1158/91 lõssipulbri kokkuostu ja selle eraladustamisele abi määramise osas ning määrust (EMÜ) nr 1765/93, millega kehtestatakse piima ja piimatoodete põllumajandusliku ümberarvestuskursi rakendusjuhud
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 2931/95, [2] eriti selle artikli 7 lõiget 5 ja artiklit 28,
võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ja ümberarvestuskursside kohta, [3] viimati muudetud määrusega (EÜ) nr 150/95, [4] eriti selle artikli 6 lõiget 2,
ning arvestades, et:
nõukogu 20. juuli 1968. aasta määrus (EMÜ) nr 1014/68 lõssipulbri riikliku ladustamise üldeeskirjade sätestamise kohta, [5] viimati muudetud määrusega (EMÜ) nr 3577/90, [6] tunnistati nõukogu määrusega (EÜ) nr 1538/95 [7] alates 1. märtsist 1996 kehtetuks; osa määruses (EMÜ) nr 1014/68 sisalduvaid eeskirju on inkorporeeritud määruse (EMÜ) nr 804/68 (nagu seda on muudetud määrusega (EÜ) nr 1538/95) artiklisse 7; komisjoni 30. märtsi 1978. aasta määrus (EMÜ) nr 625/78 lõssipulbri riikliku ladustamise üksikasjalike rakenduseeskirjade kohta, [8] viimati muudetud määrusega (EÜ) nr 1802/95, [9] kirjutati ümber, kui seda kohandati määruse (EMÜ) nr 1014/68 kehtetukstunnistamise tõttu; selle tagajärjena tunnistati komisjoni 22. veebruari 1996. aasta määrusega (EÜ) nr 322/96, millega nähakse ette lõssipulbri riikliku ladustamise üksikasjalikud rakenduseeskirjad, [10] alates 1. märtsist 1996 kehtetuks ka määrus (EMÜ) nr 625/78;
komisjoni 18. mai 1987. aasta määrus (EMÜ) nr 1362/87, millega sätestatakse nõukogu määruse (EMÜ) 777/87 üksikasjalikud rakenduseeskirjad seoses lõssipulbri kokkuostuga ja sellele eraladustamisabi andmisega, [11] viimati muudetud määrusega (EÜ) nr 1137/94, [12] komisjoni 3. mai 1991. aasta määrus (EMÜ) nr 1158/91 lõssipulbri pakkumise teel kokkuostmise kohta sekumisasutustesse, [13] viimati muudetud määrusega (EÜ) nr 1802/95, ja komisjoni määrus (EMÜ) nr 1756/93, [14] viimati muudetud määrusega (EÜ) nr 315/96, [15] viitavad määrustele (EMÜ) nr 1014/68 ja (EMÜ) nr 625/78; need viited tuleks asendada viidetega määrusele (EÜ) nr. 322/96; muuta tuleks ka määrust (EMÜ) nr 1158/91, et määrata kindlaks kokkuostuhinna lõssipulbri proteiinisisalduse alusel arvutamise moodus;
määruse (EMÜ) nr 1362/87 artikkel 5 näeb seoses lõssipulbri eraladustamise kavaga ette, et eksporditava lõssipulbri korral võib lepinguosaline hoolimata tavaliselt kohaldatavatest eeskirjadest selle ladustamiskohast ära viia pärast lepingulise 30päevase ajavahemiku möödumist; kõnealust erandit ei kasutata peaaegu kunagi ning see muudab keeruliseks kava kohaldamise; seetõttu tuleks see kaotada;
käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1362/87 muudetakse järgmiselt.
1. Artikli 1 lõikes 3 asendatakse sõnad "määrus (EMÜ) nr 625/78" sõnadega "komisjoni määrus (EÜ) nr 322/96. [16]"
2. Artikli 2 lõiget 2 muudetakse järgmiselt:
a) punkt a asendatakse järgmisega:
"a) on valmistatud tootmisüksuses, mis kohustub pidama püsival alusel määruse (EÜ) nr 322/96 artikli 2 lõike 1 punktis b osutatud registreid."
b) punkt e asendatakse järgmisega:
"e) järgib ühenduse eeskirjade alusel kehtivaid tegevuse lubatud maksimumtasemeid; kehtivad tasemed on nõukogu määruse (EMÜ) nr 737/90 [*] EÜT L 82, 29.3.1990, lk 1. artiklis 3 kindlaks määratud tasemed. Toote radioaktiivse saastumise taset jälgitakse üksnes juhul, kui olukord seda nõuab, ning üksnes nii kaua, kui see on vajalik. Vajaduse korral määratakse kontrollide kestus ja ulatus kindlaks määruse (EMÜ) nr 804/68 artiklis 30 sätestatud korras."
3. Artikkel 5 jäetakse välja.
Artikkel 2
Määrust (EMÜ) nr 1158/91 muudetakse käesolevaga järgmiselt.
1. Artikli 1 teises lõigus asendatakse sõnad "määrus (EMÜ) nr 625/78’ sõnadeg" määrus (EÜ) nr 322/96. [*] EÜT L 45, 29.3.1996, lk 5.
2. Artikli 3 lõige 1 asendatakse järgmisega:
"1. Pakkujad võivad pakkumisel osaleda vaid juhul, kui:
- lõssipulber on toodetud pakkumiste esitamise lõpptähtpäevale eelneva 21 päeva jooksul; määruse (EÜ) nr 322/96 III lisa punkti e teises lauses nimetatud juhul määratakse osutatud perioodiks kolm nädalat,
- pakkujad kohustuvad kirjalikult järgima määruse (EÜ) nr 322/96 artikli 4 lõiget 6."
3. Artikli 7 lõike 1 teise lõigu punkt c asendatakse järgmisega:
"c) ladu, kuhu see tuleb tarnida. Kohaldatakse määruse (EÜ) nr 322/96 artikleid 5 ja 6."
4. Artikkel 9 asendatakse järgmisega:
"Artikkel 9
Ajavahemikus, mis algab 120. päeval pärast lõssipulbri ülevõtmist ning lõpeb 140. päeval pärast seda, tasub sekkumisasutus võitnud pakkujale kokkuostuhinna. Makse tehakse iga ülevõetud koguse eest, tingimusel et kontrollitud on vastavust artikli 1 teises lõigus viidatud nõuetele.
Kokkuostuhind arvutatakse järgmiselt:
- kui rasvata kuivaine proteiinisisaldus on 35,6 % või rohkem, loetakse kokkuostuhinnaks pakkumises näidatud hind;
- kui rasvata kuivaine proteiinisisaldus on alla 35,6 %, kuid mitte vähem kui 31,4 %, loetakse kokkuostuhinnaks pakkumises näidatud hind miinus "d", mis arvutatakse järgmiselt:
d = pakkumise hind × [(0,356 - proteiinisisaldus) × 1,75].
Proteiinisisaldus määratakse kindlaks määruse (EÜ) nr 322/96 I lisas kirjeldatud meetodit kasutades."
5. Artikkel 10 asendatakse järgmisega:
"Artikkel 10
Kohaldatakse määruse (EÜ) nr 322/96 artikleid 2 ja 3."
Artikkel 3
Määruse (EMÜ) nr 1756/93 lisa C osa CI jao punkt 1 ja D osa punkt 3 asendatakse järgmisega:
Määrus | Summad | Kohaldatav põllumajanduslik ümberarvestuskurss |
"1. EÜ nr 322/96 | Kokkuostuhind | Sekkumisvarudesse vastuvõtmise kuupäeval kohaldatav põllumajanduslik ümberarvestuskurss" |
"3. EÜ nr 322/96 | A.Artikli 4 lõike 6 teises lõigus osutatud ladustamiskulud | Kõnealuste kaupade ülevõtmise päeval kohaldatav põllumajanduslik ümberarvestuskurss |
B.Artikli 6 lõikes 2 osutatud täiendavad transpordikulud | Kõnealuste kaupade ülevõtmise päeval kohaldatav põllumajanduslik ümberarvestuskurss" |
Artikkel 4
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Seda kohaldatakse alates 1. märtsist 1996.
Käesolev määrus on tervikuna siduv ning vahetult kohaldatav kõikides liikmesriikides.
Brüssel, 29. märts 1996

Labels: 3
17
6